open-index/open-wikipedia-markdown huggingface dataset:
National Recording Registry

**National Recording Registry** (”Kansallinen ääniteluettelo”) on äänitteiden arkisto, jota Kongressin kirjasto ylläpitää. Ensimmäiset äänitteet valittiin vuonna 2002.

National Recording Registry hyväksyy arkistoitavaksi vuosittain 25 äänitettä, jotka ovat kulttuurisesti, historiallisesti tai esteettisesti  merkittäviä ja/tai antavat tietoa tai kuvaavat elämää Yhdysvalloissa. Arkiston tarkoitus on lisätä tietoisuutta Yhdysvaltain ääniteperinnön säilyttämisestä. Kuka tahansa voi ehdottaa arkistoon otettavia äänitteitä, joiden pitää olla vähintään 10 vuotta vanhoja. Kongressin kirjasto ja National Recording Preservation Board päättävät arkistoon valittavat äänitteet.

## Lähteet

## Aiheesta muualla
* Täysilukuinen luettelo arkiston äänitteistä
Frank Walker

**Frank Walker** on kanadalainen DJ ja elektronisen musiikin tuottaja. Hänet tunnetaan parhaiten norjalaisartisti Astrid S:n kanssa esittämästä ja vuonna 2019 julkaisemasta kappaleesta "Only When It Rains", joka pääsi listoille molempien artistien kotimaassa. Se sai Juno Award-ehdokkuuden vuoden 2020 Juno Awardsissa kategoriassa "Vuoden tanssi nauhoite".

"Walker" syntyi Kanadan Torontossa kanadalaisille yritysjohtajille nimeltään Donald J. Walker ja Belinda Stronach. Häntä yritettiin saada tekemään uraa heidän perheyrityksessä Magna Internationalissa, mutta hän halusi alkaa mieluummin tavoittelemaan muusikon uraa opiskellessaan kaupankäyntiä Länsi-Ontarion yliopistossa.

## Diskografia

#### EP-levyt

* Nocturnal (25. maaliskuuta 2016)
* 24 (24. maaliskuuta 2017)
* Footprints (Remixes) (27. huhtikuuta 2018)

#### Singlet

* Young (mukana Andrew Jackson) (2017)
* Piano (mukana Emily Warren) (2017)
* Leave the Light On (mukana BullySongs) (2017)
* Heartbreak Back (2018)
* Footprints (mukana Callum Stewart) (2018)
* Stitch Em Up (2019)
* Only When It Rains (Astrid S:n kanssa) (2019)
* Can't Let Go (Harry Hudsonin kanssa) (2020)
* More Than OK (R3habin ja Clara Maen kanssa) (2020)
* Dancing In The Dark (2020)

## Lähteet
Framnäsin urheilupuisto

**Framnäsin urheilupuisto** on Kirkkonummen Masalassa sijaitseva urheilukeskus joka sisältää tekonurmikentän (100 x 60 m), nurmikentän (95 x 55 m), rantalentopallokentän ja lähiliikuntapaikkoja (monitoimiareena, tenniskenttä, katukoripallo- ja katusalibandykenttä, ulkokuntoilulaitteita, lasten leikkipuisto).

Uusi pukukoppirakennus valmistui vuonna 2019.

## Lähteet
Only When It Rains

**Only When It Rains** on kanadalaisen DJ-tuottaja Frank Walkerin sekä norjalaisen laulaja-lauluntekijä Astrid S:n musiikkikappale. Sen julkaisi Universal Music Group digitaalisesti ladattavana ja suoratoistettavana singlenä 29. maaliskuuta 2019. Kappaleen ovat sanoittaneet Astrid, Magnus Lindehäll, Salem Al Fakir ja Vincent Pontare. Kappaleen tuotannosta vastasi puolestaan Walker. Kappaleen musiikkivideo julkaistiin Astridin YouTube-kanavalla 8. toukokuuta 2019.

"Only When It Rains" on ollut kaupallisesti kohtalainen menestys Astridin kotimaassa Norjassa, jossa se pääsi singlelistan sijalle 31. Lisäksi se on päässyt myös Walkerin kotimaassa Kanadassa Canadian Hot 100-listan sijalle 81.

## Kappalelista

**Digitaalinen lataus**

# Only When It Rains - 2:49

## Listasijoitukset

## Lähteet
Stéphanie de Virieu

**Stéphanie de Virieu** (14. heinäkuuta 1785 – 9. toukokuuta 1873) oli ranskalainen taidemaalari ja kuvanveistäjä. Häneltä tunnetaan 3&nbsp;000 teosta. Häntä voi pitää aikaansa edellä olleena feministinä, sillä hänen mielestään naisen kuuluisi elämässään "opiskella ja oppia".

## Elämänvaiheita
Virieu syntyi Dauphinén alueen vanhimman aatelisperheen tyttäreksi. Hänen isänsä kuoli vuonna 1783 Lyonissa vallankumousta vastustavassa mellakassa. 13-vuotiaana hän esitteli piirustuksiaan Lavoipierrelle, joka oli tuolloin kuuluisan taidemaalarin Jacques-Louis Davidin oppilas. Lopulta hän pääsi opiskelemaan taidetta Davidin toisen oppilaan, Grégoriuksen, johdolla.

1820-luvulla de Virieu teki opintomatkan Italiaan, missä tutki vanhoja taideteoksia ja otti oppitunteja oman aikansa taiteilijoilta. Syyskuusta 1823 helmikuuhun 1824 hän kierteli Roomassa, Napolissa, Firenzessä ja Torinossa ja kiertomatkalla syntyi valtava määrä piirroksia.

Virieu maalasi muotokuvia ystävistään ja sukulaisistaan. Hän maalasi myös Joseph de Maistren ja Alphonse de Lamartinen muotokuvat. Hän omisti puusepänverstaan ja työskenteli siellä itsekin. Siellä hän teki patsaita, huonekaluja ja uskonnollisia koriste-esineitä. 78-vuotiaana hän teki kiviveistoksen, joka kuvasi hänen sukunsa vaiheita 1100-luvulla. Hänen viimeinen työnsä, Ristintie, on Poudenasin kirkossa.

## Lähteet
Shakey Graves

**Alejandro Rose-Garcia**, artistinimeltään **Shakey Graves**, (s. 4. kesäkuuta 1987 Austin, Yhdysvallat) on yhdysvaltalainen muusikko ja näyttelijä.

Rose-Garcian tausta on taiteilijaperheessä: äiti oli näyttelijä ja ohjaaja ja isä teatterinjohtaja. Hän alkoi kehittää musiikkityyliään vuonna 2007 ja otti käyttöön taiteilijanimen. Hän sai vaikutteita ”hobo folk”- musiikkiinsa Bob Log III:n ja Scott Biramin esiintymisistä. Hän esiintyy enimmäkseen yhden miehen yhtyeenä.

Omakustannealbumi *Roll the Bones* ilmestyi 2010. Vuonna 2013 hän teki ensimmäisen laajennetun kiertueen He’s My Brother She’s My Sister -yhtyeen kanssa. Albumilla *And the War Came* (2014) on mukana taustamuusikkoja ja laulaja Esmé Patterson.

Rose-Garcia on näytellyt elokuvissa *[[Spy Kids 3 – Peli on pelattu]]* (2003), *Sin City: A Dame to Kill For* (2004), *Midnight Bayou* (2009) ja televisiosarjassa *[[Unelmien kentät]]* (2007).

## Diskografia

### Albumit
* *Roll the Bones* (2010)
* *And the War Came* (2014)
* *Can't Wake Up* (2018)

### EP:t
* *Donor Blues EP* (2012)
* *Nobody's Fool* (2015)
* *Shakey Graves And The Horse He Rode In On (Nobody's Fool & The Donor Blues EP)* (kokoelma, 2017)
* *Above/Below EP* (2019)

## Filmografia
* *[[Spy Kids 3 – Peli on pelattu]]* (2003)
* *Sin City: A Dame to Kill For* (2004)
* *Midnight Bayou* (2009)
* *[[Unelmien kentät]]* (2007)

## Lähteet
*Discogs

### Viitteet

## Aiheesta muualla
Angolan baptistikonventio

**Angolan baptistikonventio** on baptistinen kirkkokunta Angolassa. Vuonna 2015 siihen kuului 312 seurakuntaa ja 33 500 jäsentä. Se on Baptistien maailmanliiton jäsen.

## Lähteet
Itävallan baptistiliitto

**Itävallan baptistiliitto** on baptistinen kirkkokunta Itävallassa. Vuonna 2024 siihen kuului 31 seurakuntaa ja 1 674 jäsentä. Se on Baptistien maailmanliiton jäsen.

## Lähteet

## Aiheesta muualla
* Kirkon kotisivut
Walesin baptistiliitto

**Walesin baptistiliitto** on baptistinen kirkkokunta Walesissa Isossa-Britanniassa. Vuonna 2017 siihen kuului 406 seurakuntaa ja 12&nbsp;423 jäsentä. Se on Baptistien maailmanliiton jäsen.

## Lähteet

## Aiheesta muualla
* Kirkon kotisivut
Rock Dog

**Rock Dog** on vuonna 2016 julkaistu kiinalais-yhdysvaltalainen animaatioelokuva, jonka ohjasi Ash Brannon.

## Juoni
Hyväuskoisesta tiibetinmastiffi Bodista odotetaan iloluontoisen maalaislammaslauman seuraavaa vartijaa, mutta Bodi pelkää, ettei hänen intohimonsa tehtävään ole hänen isänsä Khampan tasolla. Kaikki muuttuu kun taivaalta putoaa radio, josta Bodi kuulee rock-legenda Angus Scattergoodin kappaleen, joka avaa hänen sydämensä uudelle ja kiehtovalle musiikkimaailmalle. Bodi lähtee kotoaan etsimään tulevaisuuttaan suurkaupungista ja kiinnittää samalla Khampan verivihollisen Linnuxin huomion. Nälkäisen susilauman johtaja Linnux uskoo Bodin olevan pääsylippu takaisin kylään herkullisten lampaiden luo. Bodin on pelastettava perheensä ja ystävänsä vaaroilta luopumatta uudesta unelmastaan.

## Ääninäyttelijät

## Lähteet

## Aiheesta muualla
*
Sylkirauhastulehdus

**Sylkirauhastulehdus** on bakteerin, nuoremmilla myös viruksen aiheuttama suurien sylkirauhasten tulehdus.

## Etiologia
Tyypillisin sylkirauhastulehdus syntyy iäkkäälle kuivuman seurauksena. Kuivumaa voi aiheuttaa esimerkiksi huono nesteytys, lääkitys tai diabetes. Myös sylkirauhasen kivi voi tukkia tihehyeitä ja siten aiheuttaa tulehduksen. Tavallisia sylkirauhastulehduksen aiheuttavia aerobisia bakteereja ovat *[[Staphylococcus aureus]]* ja streptokokit. Usein kyseessä on sekainfektio.

Paramyksoviruksen aiheuttama sikotauti aiheuttaa myös sylkirauhastulehduksia. Aiemmin tauti oli yleinen lapsilla, mutta MPR-rokotteen myötä se on Suomessa varsin harvinainen. Harvoin sylkirauhastulehduksen taustalla voi myös olla Epstein–Barrin virus tai HIV-infektio.

## Kliininen kuva ja diagnoosi
Oireita ovat kuume ja sylkirauhasen tulehduksesta kertovat oireet: turvotus, kuumotus, punoitus ja kipu. Joskus suun sisään aukeavista sylkirauhastiehyistä voi valua märkävuotoa merkkinä bakteeri-infektiosta.

Diagnoosi on kliininen. Sylkirauhasten tarkastelulla ja tunnustelulla voidaan todeta tulehdus. Märkävuodosta voidaan ottaa bakteeriviljely. Epäselvissä tilanteissa voidaan sylkirauhasta tutkia ultraäänellä.

## Hoito
Sylkirauhastulehduksen ensisijainen hoito on antibiootti ja riittävä nesteytys. Rauhasta voi lypsää tyhjäksi märkävuodosta. Jos sylkirauhasessa on kivi, poistetaan se tähystyksessä.

Sylkirauhasen komplikaatioina voi syntyä paise tai tulehdus voi levitä kaulan syviin osiin. Molemmissa tilanteissa hoitona on leikkaus.

## Lähteet
Benjamin Booker

**Benjamin Booker** (s. 14. kesäkuuta 1989 Virginia Beach, Yhdysvallat) on yhdysvaltalainen muusikko.

Booker kasvoi Tampassa Floridassa ja opiskeli journalismia Floridan yliopistossa. Booker muutti New Orleansiin vuonna 2012 tekemään vapaaehtoistyötä AmeriCorpsilla. New Orleansissa hän aloitti oman musiikin tekemisen ja esiintymisen. ATO Records teki levytyssopimuksen Bookerin kanssa vuonna 2013.

Booker oli mukana Jack Whiten kiertueella vuonna 2014. Esikoisalbumi *Benjamin Booker* ilmestyi samana vuonna. 

## Diskografia

### Albumit
* *Benjamin Booker* (2014)
* *Witness* (2017)

### EP:t
* *Spotify Sessions* (2014)

## Lähteet

## Aiheesta muualla
Oktobasso

**Oktobasso** on erittäin suuri ja harvinainen jousisoitin, jonka rakensi ensimmäistä kertaa ranskalainen Jean-Baptiste Vuillaume, (1798-1875) Pariisissa. Soittimessa on kolme kieltä, ja on periaatteessa suurempi versio kontrabassosta - oktobasso Musée de la Musiquessa, Pariisissa on 3,48 metriä pitkä, kun tavallinen kontrabasso on noin 2 metriä pitkä.

Otelaudan pituuden ja kielien paksuuden vuoksi soittajan täytyy käyttää vipuja soittaessaan oktobassoa. Vivut ovat kiinni metallisissa puristajissa, jotka kiinnittävät kielet otenauhoihin, joista tulee nuotteja. 

Vain yhdellä orkesterilla maailmassa on oktobasso, ja se on Montrealin sinfoniaorkesteri.

## Ääniala ja virittäminen
Berliozin mukaan kielet viritetään C1, G1, C2, eli yhden oktaavin selloa alempana ja samoin kuin nykyinen kontrabasso, mutta alemman C-nuotin kanssa. 

Phoenixin Musical Instrument Museumin oktobasso on viritetty C0, G0, D1, joka on kaksi oktaavia selloa matalampana ja oktaavin kontrabassoa alempana.
Ekovilla

**Ekovilla Oy**  on suomalainen yritys, jonka tuotteita ovat puhalluseristeet, levyeristeet, ilmatiiviystuotteet sekä asfalttikuitu. Yrityksen tunnetuin tuote on ’Ekovilla’. Ekovilla Oy on perustettu vuonna 1979, jolloin se käytti nimeä Kymen Puhalluseristevilla. Yrityksellä on kolme tehdasta, jotka sijaitsevat Kuusankoskella, Ylistarossa sekä Kiimingissä. ja koko yritys työllistää noin 140 henkeä. 

Vuodesta 2020 yritys on osa EcoUp-konsernia. Vuonna 2020 se investoi uusiin pakkauskoneisiin. 

### Ekovilla
Ekovilla on kierrätetystä keräyspaperista valmistettua selluvillaa, jota käytetään lämmöneristeenä ylä- ja alapohjissa sekä seinissä niin uudiskohteissa kuin saneerauksessa. Eriste toimii dynaamisen rakenteen (hengittävä rakenne) toimintaperiaatteella ja soveltuu hyvän kosteudensiirtokykynsä vuoksi myös passiivirakenteisiin. Ominaisuus ei kuitenkaan korvaa ilmanvaihtoa, vaan lievittää sen puutteista aiheutuvia haittoja. Huoneilman kosteuteen hengittävällä rakenteella on keskeinen merkitys. Ruiskutettavat ja puhallettavat eristeet muodostavat saumattoman ja kaikki kolot täyttävän eristekerroksen. Eristeen asennuspalveluita löyty koko maasta, mutta sen voi asentaa myös itse jolloin puhallusvillaa varten tarvitaan rautakaupoista vuokrattavissa oleva puhalluskone. Ekovillan lämmönjohtavuus ʎd on 0,038 W/mK, paloluokka D ja sillä on sekä M1 että CE-merkintä. 

Puhallusvilla valmistetaan keräämällä tehtaiden lähialueiden kierrätykseen päätynyttä paperia, josta lajitellaan villaksi sopiva materiaali. Tämän jälkeen lajiteltu paperi käy läpi kuidutusprosessin, jonka tarkoituksena on luoda mahdollisimman ilmava eristemateriaali. Ekovillan valmistaminen ei tuota hiilidioksidipäästöjä enempää kuin mitä sen sisältämä puukuitu pystyy sitomaan, ja näin ollen Ekovilla on hiilineutraali.

Tuote voidaan edelleen kierrättää useilla eri tavoilla: Esimerkiksi mikäli ekovillalla eristetty rakennus puretaan ja poistetaan, tuotetta voidaan uusiokäyttää sellaisenaan lämmöneristeenä. Lisäksi elinkaarensa lopussa oleva Ekovilla voidaan hyödyntää energian tuottamiseen polttoaineen seassa tai laimenettuna maanparannusaineena.

Vuonna 2009 Ekovilla aloitti Kuusankoskella, UPM:n vanhoissa tiloissa, puukuituisen eristelevyn (ekovillalevy) valmistuksen. Uuden tuotantolinjan arvioitiin tuolloin luovan 25 suoraa ja 50 välillistä työpaikkaa. Ekovillalevyä saa puhallusvillan tavoin rautakaupoista. Levy on pinnoittamaton, sen lämmönjohtavuus on 0,039 W/mK λ, paloluokka E ja sillä on sekä M1 että CE- merkintä. Ekovillalevy asennetaan siten, että se täyttää koko runkovälin tilan, tarvittaessa kiinnikkeitä käyttäen. Levyä voidaan leikata kohteeseen sopivaksi.

## Lähteet
Asilah

**Asilah** (myös **Arzīlah**) on kaupunki Pohjois-Marokossa Atlantin valtameren rannikolla. Sen asukasluku oli vuonna 2014 31&nbsp;147.

## Maantiede

Asilah sijaitsee marokossa Atlantin valtameren rannikolla noin 50 kilometriä Tangerin kaupungista lounaaseen. Lähellä sijaitsee myös al-Wadi al-Hulw-joen suu. 

## Historia

Asilahin varhaisesta historiasta tiedetään historiallisten lähteiden perusteella vain vähän. Jotkin antiikin historioitijat mainitsevat paikannimiä, joista nykyinen Asilah on mahdollisesti johdettu. Strabon mainitsee paikan nimeltä *Ζηλις*, Antoniuksen itineraari *Zilis* ja Ptolemaios *Zilia*. Nimen lisäksi juuri muuta paikasta ei kerrota. Mahdollsiesti se on saattanut olla foinikialainen kauppapaikka.

Sittemmissä arabilähteissä kaupunkia kuvaillaan hieman laajemmin. Al-Bakrin mukaan normannit vierailivat alueella 800-luvulla ja 1100-luvulla al-Idrisi maintisee sen olevan rutiköyhä pikkukaupunki. Kauppa elvytti ilmeisesti myöhemmin paikallsita taloutta 1400-luvulla siellä maintiaan olleen juutalaisia, kastilialaisia ja genovalaisia kauppiaita. 

Kaupungista tuli kuitenkin merkittävä keskus vasta portugalilaisten vallattua sen Alfonso V:n johdolla vuonna 1471. Portugalilaisten päätavoite alueella oli Tangerin kaupunki, joka kukistui vain hiemna myöhemmin. Portugalilaiset rakennuttivat kaupunkia suojaamaan linnoituksen, jonka rauniot ovat edelleen olemassa. Linnoitus suojasi heitä paikallisilta jatkuvasti sotivilta heimoilta ja Fèsin kaupunkia hallinneilta Wattasideilta. Portugalilaiset olivat lähes menettää linnoituksen piirityksessä vuonna 1508, mutta heidät pelastivat espanjalaiset avustusjoukot. Hankalasti puolustettavasta kaupungista luovuttiin vuonna 1550, jolloin portugalailaiset päättivät keskittää joukkonsa Pohjois-Marokossa Tangeriin ja Ceutaan.

Portugalilaiset palasivat kaupunkiin uudestaan joksikin aikaa vuonna 1577. Tällä kertaa heitä johti kuningas Sebastian I. Seuraavana vuonna hän johti hyökkäystä syvemmäälle Marokkoon. 4. elokuuta käytiin Ksar el-Kebirin taistelu, jossa hän sai surmansa. Asilah annettiin jälleen takaisin marokkolaisille vuonna 1589. Vuonna 1911 kaupungin valtasivat espanjaaliset, jotka liittivät sen Espanjan Marokkoon. Espanjalaiset kutsuivat kaupunkia nimellä *Arcila*. Kaupungista tuli uudestaan osa itsenäistä Marokkoa vuonna 1956.

## Talous ja väestö

Asilah on kalasatama. Etenkin kesäisin kaupunkiin suuntautuu matkailua. Asilah on myös oman alueensa viljan, karjan ja lampaiden markkinapaikka.

Asilahin asukasluku oli vuonna 2014 31&nbsp;147. Vuonna 1949 vastaava lukema oli 16&nbsp;000 ja vuonna 1935 6&nbsp;000. Aikanaan kaupungissa oli pieni eurooppalainen ja juutalainen vähemmistö, mutta sen enemmistö oli muslimeja.

## Lähteet

## Aiheesta muualla
Kamennoje (järvi Bežanitsyn piirissä)

**Kamennoje** () on järvi Luoteis-Venäjällä Pihkovan alueen Bežanitsyn piirissä. Järven nimi viittaa kiviseen järveen . Järvi sijaitsee Bežanitsyn ylängön tunnetulla järvialueella.

## Maantietoa
Järvi on 3,4 kilometriä pitkä, 1,7 kilometriä leveä ja sen pinta-ala on 3,576 neliökilometriä eli 358 hehtaaria. Sen keskisyvyys on 8,6 metriä ja syvänteessä on 28,6 metriä vettä. Järvi on keskeltä alle 250 metriä leveä, kun itä- ja länsipuolelta työntyy kaksi niemeä lähelle toisiaan. Järvellä on viisi saarta, joiden yhteispinta-ala on 11,1 hehtaaria. Ne sijaitsevat järven eteläosassa. Suurin saari on yli 450 metriä pitkä metsäsaari ja sen vieressä sijaitsee toiseksi suurin saari, joka on 300 metriä pitkä metsäsaari. Muut saaret ovat pieniä luotoja. Järven pohjoisosan koillispäässä sijaitsee eristäytynyt lahti, jonka lahdensuu on 100 metriä leveä ja lahti on yli 500 metriä pitkä. Viereisen järven Velikaja Vodan laskuoja laskee lahdenpohjukkaan.

## Luontoarvoja
Järvessä elää lahna, salakka, sorva, muikku, hauki, pasuri, säyne, karppi, pasuri, made, simppu, suutari, toutain, mutakala, rantanuoliainen ja törö,  sekä joitakin *[[Rutilus]]*-suvun kaloja ja jonkin verran jokirapua.
Järven ympäristössä on metsämaata ja niittyjä. Järvenpohja on kivinen, jonka hiekkapohjalle on kertynyt mutaa. Myös rannat ovat kivisiä hiekkarantoja.

## Vesistösuhteita
Kamennoje sijaitsee Aloljan sivujoen Kopytovkan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 

Järven eteläosan kaakkoispään lahteen laskee idästä tuleva oja, joka on Terehovon () laskuoja. Eteläosan lounaispäähän laskee Sivstevskojeen () laskuoja. Järven valuma-alueen koko on lähteestä riippuen 42,7  tai 39 neliökilometriä . Järven oma laskuoja Kamenka () lähtee eteläosan länsirannasta. Kamenka virtaa Kamenetsin () läpi ja yhtyy sen jälkeen Kopytovkaan neljän kilometrin päässä.

## Huomautuksia

## Lähteet
Vesnebolog

**Vesnebolog** () on järvi Luoteis-Venäjällä Pihkovan alueen Pustoškan piirissä. Järven nimen etuosa viittaa *kevääseen* ja loppuosa *suohon* tai *lettoon* . Järvi sijaitsee Bežanitsyn ylängön tunnetulla järvialueella.

## Maantietoa
Järvi on 4,3 kilometriä pitkä, 1,5 kilometriä leveä ja sen pinta-ala on 3,66 neliökilometriä eli 366 hehtaaria. Sen rantaviivat on lukuisten lahtien ja niemien takia kovin mutkitteleva. Selä järven pohjois- että eteläpäässä on suojaisat lahdet, joiden lahdensuu on hyvin kapea. Myös järven pohjoispuoliskossa sijaitseva suuri saari suojaa järven osia eristäen ne eteläosan järvenselästä. Järvellä on kaksi saarta, joiden yhteispinta-ala on 31 hehtaaria. Eteläpään lahdessa sijaitsee pieni saari, jonka pinta-ala on alle hehtaarin. Toinen saari on siis lähes 31 hehtaaria suuri. Se on 1,1 kilometriä pitkä ja 600 metriä leveä. Järven keskisyvyys on 4 metriä ja syvänteessä on 6 metriä vettä. Järven ympäristö on pääasiassa metsämaata, mutta järven pohjoispäässä, ja eteläosan itä- ja länsirannoilla on viljelty maata. Järven kaakkoisrannassa on sijaitsee kylä Sotšihino (), jossa on ilmavalokuvien mukaankin uuttakin asutusta. Sihhe tulee tie etelästä Krasnojen kyästä (), jonka kautta kulkee Aloljista alkava tie. Kylän yhteydessä toimii leiri- ja virkistyskeskus .

## Luontoarvoja
Järvessä elää hauki, ahven, lahna, muikku, säyne, suutari, made, pasuri, karppi, rantanuoliainen, mutakala, törö, salakka, pasuri ja ruutana, sekä joitakin *[[Rutilus]]*-suvun kaloja ja runsaslukuinen jokirapu-kanta. Järven ympäristö on metsämaata, joka pilkkoontuu niittyjen ja soiden vuoksi. Järven pohja on kivinen ja hiekan päälle on kerrostunut mutaa. Myös hiekkarannat ovat kiviset ja mutaiset.

## Vesistösuhteita
Vesnebolog sijaitsee Aloljan sivujoen Vesebološkan () valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 

Järveen laskee ympäristöstä lyhyitä ojia tai jokia. Sen itärantaan tulee Demenetsistä () alkava oja. Järven eteläpäähän laskee kolme karttoihin merittyä ojaa, joista kaksi lähtee lammesta ja jotka virtaavat niittyjen läpi. Itäisin oja alkaa pienestä Glubikojen () lammesta. Järven valuma-alueen koko on lähteestä riippuen 20  tai 25,75 neliökilometriä . Järven oma laskujoki alkaa sen pohjoispään lahdesta ja se yhtyy pohjoisessa vajaa kolmen kilometrin päässä Aloljaan. 

## Huomautuksia

## Lähteet
Luettelo varakkaimmista suomalaisista 2020

Luettelo rikkaimmista suomalaisista listaa ne Suomen kansalaiset tai perheet, jotka kuuluivat yhdysvaltalaisen Forbes-lehden 8.5.2020 päivittäytyneellä dollarimiljardöörien listalla.

## Rikkaimmat 2020

## Lähteet
Kâtip Çelebi

**Kâtip Çelebi**, myös: **Mustafa Hâddži Khalîfa** ja **Haji Khalfa**, (k. 1658) oli turkkilainen historioitsija. Hän julkaisi turkkilaisia teoksia sekä arabiaksi suuren bibliografisen sanakirjan *Kašfazzunûn*, jossa luetellaan noin 14&nbsp;500 arabian-, persian- ja turkinkielistä teosta ynnä muuta (*Lexicon bibliographicum et encyclopædicum a Haji Khalfa compositum*, jonka julkaisi ja käänsi latinaksi Gustav Flügel 1835–1858).

## Lähteet

## Aiheesta muualla
* Kâtip Çelebi Projekt Runebergissa
* Lexicon bibliographicum et encyclopædicum digitoituna verkossa. Universität Halle
Kromi(II)bromidi

**Kromi(II)bromidi** (CrBr2) on kromi- ja bromidi-ionien muodostama epäorgaaninen ioniyhdiste. Yhdistettä voidaan käyttää metallien pinnoituksessa.

## Ominaisuudet, valmistus ja käyttö
Huoneenlämpötilassa kromi(II)bromidi on valkoista kiteistä ainetta, jonka alkeiskoppi on monokliininen. Yhdiste liukenee veteen ja liuos on väriltään sininen. Aine hapettuu helposti kromi(III)bromidiksi. 

Kromi(II)bromidia valmistetaan pelkistämällä kromi(III)bromidia vedyllä 500&ndash;800 °C:n lämpötilassa tai kromi(II)asetaatin ja vetybromidin välisellä reaktiolla.
:2 CrBr3 + H2 → 2 CrBr2 + 2 HBr

Kromi(II)bromidia voidaan käyttää metallien kromauksessa.

## Lähteet
Mokkola

**Mokkola** () oli inkeriläinen kylä entisessä Inkereen  luterilaisessa seurakunnassa, Venäjällä. Kylä sijaitsi kapealla niemellä Inkereenjoen rannalla lähellä Kolpinan kaupunkia.

Kylä mainitaan ensimmäisen kerran 1500-luvulla Novgorodilaisessa veroluettelossa. Yhden teorian mukaan kylän nimi polveutuu ortodoksisesta *Mokei* -miesten nimestä. Vuonna 1849 Mokkolassa asui 53 ihmistä (28 miestä, 25 naista), kaikki inkeriläisiä (savakot). Vuonna 1926 kylässä oli 35 taloa ja 153 asukasta, niistä 148 inkeriläisiä.. Mokkola kuului silloin Voiskorovan kyläneuvostoon. Mokkolan laajin suku oli Koivistoinen, noin 30 perhettä. Muita sukuja oli Puolakainen, Akkalainen ja Piho.
Toisen maailmansodan aikana kylä tuhoutui saksalaisjoukkojen etenemisessä. Paikallisasukkaista suurin osa oli pakotettu lähtemään evakkoon Pietariin, mistä heidät pakkokuljetettiin vuonna 1942 Jakutiaan. Osa oli viety vuosina 1943-1944 Viron kautta Suomeen. Sodan jälkeen takaisin palanneet eivät päässeet kotikylälle, koska heitä kiellettiin asumasta omalla alueellaan. Kylän paikalla sijaitsee nyt Kolpinan kaupungin huvipuisto.

## Lähteet
Väätämönsalmen silta

**Väätämönsalmen silta** on palkkisilta entisen Anttolan kunnan alueella, Mikkelissä, Etelä-Savossa. Silta on valmistunut vuonna 1979. Sillan yli kulkee kantatie 62.

Silta on noin 100 metriä pitkä.

Mikkelistä päin tullessa, kun sillalta katsoo vasemmalle, niin siellä näkyy Väätämönsalmen kanava, jossa oli ennen nykyistä siltaa kääntösilta, jolla kanava ylitettiin.

Sillan jälkeen on levähdyspaikka ja Anttolan infopiste.

## Lähteet
Mama (Clean Banditin kappale)

**Mama** on brittiläisyhtye Clean Banditin ja brittiläislaulaja Ellie Gouldingin musiikkikappale. Sen julkaisi Atlantic Records Clean Banditin toisen, What Is Love?-studioalbumin seitsemäntenä ja viimeisenä singlenä 23. helmikuuta 2019. Kappaleen ovat sanoittaneet Goulding, Jack Patterson, Grace Chatto, Jason Evigan ja Caroline Ailin. Kappaleen tuotannosta vastasivat puolestaan Patterson, Chatto ja Mark Ralph. Kappaleen musiikkivideo julkaistiin Clean Banditin YouTube-kanavalla 25. helmikuuta 2019.

"Mama" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Israelissa. Molempien esittäjien kotimaassa kappaleen paras sijoitus oli singlelistan sija 98.

## Lähteet
Flux

**Flux** on brittiläislaulaja Ellie Gouldingin musiikkikappale. Sen julkaisi Polydor Records digitaalisesti ladattavana ja suoratoistettavana singlenä 28. helmikuuta 2019. Kappaleen ovat sanoittaneet Goulding, Jim Eliot ja Joe Kearns, joista viimeisin myös tuotti sen Maxwell Cooken kanssa. Kappaleen musiikkivideo julkaistiin Gouldingin YouTube-kanavalla 1. maaliskuuta 2019.

"Flux" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Skotlannissa ja Uudessa-Seelannissa. Artistin kotimaassa Britanniassa kappaleen paras sijoitus oli singlelistan sija 97.

## Lähteet
Ruokolahden koulu

**Ruokolahden koulu** on Ruokolahden keskustaajamassa sijaitseva peruskoulu. Koulussa opiskelee noin 500 oppilasta luokka-asteilla 1–9.

Koulun rehtori on Saila Heikkinen ja apulaisrehtori Anu Pohjamo. 

Uusi koulurakennus valmistui vuonna 2018. Nykyisen koulurakennuksen pääsuunnittelija on Heimo Varis. Uusi koulu täytyi rakentaa, koska edellinen kärsi sisäilmaongelmista.

## Lähteet
Vilmos Győry

**Vilmos Győry** (1838–1885) oli unkarilainen luterilainen pappi ja kirjailija, tunnettu lyyrisenä runoilijana, novellistina, kansannäytelmien kirjoittajana, lastenkirjailijana ja kääntäjänä. Győry käänsi etupäässä espanjalaista ja ruotsinkielistä kirjallisuutta, muun muassa Esaias Tegnérin *Fritiofin sadun* sekä Johan Ludvig Runebergin, Frans Mikael Franzénin, Zachris Topeliuksen, Erik Gustaf Geijerin ja muiden runoja (kokoelma *Svéd költökböl*, 1883).

## Lähteet

## Aiheesta muualla
Anabel Englund

**Anabel Englund** (s. 1. syyskuuta 1992 New York, New York) on yhdysvaltalainen laulaja-lauluntekijä. Hän on tehnyt yhteistyötä musiikkituottajatiimi Hot Naturedin sekä tuottaja Marc Kinchenin kanssa.

New Yorkissa syntynyt Englund on asunut pääosan elämästään Kaliforniassa Los Angelesissa. Hänen isänsä on näyttelijä ja laulaja Morgan Englund ja isoisä tuottaja-ohjaaja George Englund. Hänen isoäitinsä oli Oscar-palkittu näyttelijä Cloris Leachman. Englund on maininnut Madonnan suurimmaksi musiikilliseksi vaikuttajakseen.

## Diskografia
### Studioalbumit

* 

### EP-levyt

* 
*  (osana Pleasure Stateä)

### Singlet

;Pääartistina

* ”London Headache” (2016)
* ”So Hot” (2018)
* ”So Hot” (MK x Nightlapse Remix) (2019)
* ”See the Sky” (2020)

;Vierailevana artistina

* ”Gone” (The Good Boys, 2011)
* ”In Time” (PeaceTreaty, 2012)
* ”Come Alive” (PatrickReza, 2012)
* ”Electricity” (Lee Foss & MK, 2012)
* ”Falling” (Human Life, 2013)
* ”Nice Day” (Jez Dior, 2013)
* ”Reverse Skydiving” (Hot Natured, 2013)
* ”Mercury Rising” (Hot Natured, 2013)
* ”Emerald City” (Hot Natured, 2013)
* ”El Diablo” (Human Life, 2014)
* ”Talk to Me” (Human Life, 2015)
* ”About U" (Tommy Trash & Burns, kreditoimattomat sanat, 2015)
* ”Blue Is the Distance” (Lee Foss, Ali Love, 2017)
* ”Cha Cha (Velvet Version)” (Tâches, 2017)
* ”Mirrorball” (MK, 2017)
* ”Rising” (Gari Recs, Human Life, Matt Ossentjuk & Mont Blvck, 2017)
* ”Call U Rite Back” (Rybo, 2018)
* ”Just for the High” (Rybo, 2018)
* ”Old Times” (Amtrac, 2018)
* ”Use Me Up” (CID, 2018)
* ”Where Life Begins” (Matt Ossentjuk, 2019)
* ”Something New” (Rybo, 2019)
* ”Brazil” (Lee Foss, Eli Brown, 2019)
* ”Messing With Magic” (Jamie Jones, 2019)
* ”Need Me” (Jaded, 2020)
* ”Only the Gods” (Disciples & Lee Foss, 2020)
* ”Better on My Own” (Disciples, 2020)

;Promosinglet
* ”Hard to Forget” (Tyler Blackburn, 2012)
* ”Once a Year” (2012)
* ”Be with Me” (2014)

## Lähteet

## Aiheesta muualla

*
Daniella Alonso

**Daniella Alonso** (s. 22. syyskuuta 1978 New York) on yhdysvaltalainen näyttelijä, joka on esiintynyt muun muassa televisiosarjoissa *[[Resident]]*, *[[Revolution (televisiosarja)|Revolution]]*, *[[Tunteet pelissä]]* ja *[[Unelmien kentät]]*. Filmirooleja hänellä on ollut esimerkiksi kauhuelokuvissa *[[The Hills Have Eyes 2]]* (2007) ja *[[Wrong Turn 2: Dead End]]* (2007).

Vuonna 2019 Alonso alkoi näytellä Cristal Jenningsiä saippuasarjassa *[[Dynastia (vuoden 2017 televisiosarja)|Dynastia]]*. Cristalin edellinen esittäjä Ana Brenda Contreras lähti sarjasta toisen tuotantokauden jälkeen, ja Alonso palkattiin hänen tilalleen.

## Lähteet

## Aiheesta muualla

*
Alankomaiden baptistikirkkojen liitto

**Alankomaiden baptistikirkkojen liitto** on baptistinen kirkkokunta Alankomaissa. Vuonna 2017 siihen kuului 82 seurakuntaa ja 10 220 jäsentä. Se on Baptistien maailmanliiton jäsen.

## Lähteet

## Aiheesta muualla
* Kirkon kotisivut
Saksan evankelis-vapaakirkollisten seurakuntien liitto

**Saksan evankelis-vapaakirkollisten seurakuntien liitto** on baptistinen kirkkokunta Saksassa. Vuonna 2024 siihen kuului 725 seurakuntaa ja 80 195 jäsentä. Se on Baptistien maailmanliiton jäsen.

## Lähteet

## Aiheesta muualla
* Kirkon kotisivut
Hate Me

**Hate Me** on brittiläislaulaja Ellie Gouldingin sekä yhdysvaltalaisräppäri Juice Wrldin musiikkikappale. Sen julkaisi Polydor Records digitaalisesti ladattavana ja suoratoistettavana singlenä 26. kesäkuuta 2019. Kappaleen ovat sanoittaneet Goulding, Juice Wrld, Jason Evigan, The Monsters and the Strangerz, Andrew Watt ja Brittany Hazzard. Kappaleen tuotannosta vastasivat puolestaan Evigan sekä The Monsters and the Strangerz. Kappaleen musiikkivideo julkaistiin Gouldingin YouTube-kanavalla 17. heinäkuuta 2019.

"Hate Me" oli kaupallisesti kohtalainen menestys, sen päästyä singlelistan viidenkymmenen parhaan joukkoon Irlannissa, Isossa-Britanniassa, Kanadassa, Latviassa, Liettuassa, Skotlannissa, Slovakiassa, Suomessa, Tšekissä, Unkarissa ja Uudessa-Seelannissa. Lisäksi kappale on myynyt platinaa Kanadassa ja Yhdysvalloissa.

## Lähteet
Anneli Karppinen

**Anneli Sari Johanna Karppinen** (s. 24. kesäkuuta 1964 Muhos) on suomalainen näyttelijä.

Karppinen on valmistunut Tampereen yliopiston teatterityön tutkinto-ohjelmasta näyttelijäksi vuonna 1989 ja teatteritaiteen maisteriksi vuonna 1990. Hän on ollut kiinnitettynä Oulun kaupunginteatteriin vuosina 1989–1999, Teatteri Vanha Jukoon vuosina 1997–1998 ja Teatteri Eurooppa Neljään vuosina 1999–2000. Vuodesta 2001 lähtien Karppinen on ollut näyttelijänä Jyväskylän kaupunginteatterissa.

## Filmografia
### Elokuvat

### Televisiosarjat

## Lähteet
Lose You to Love Me

**Lose You to Love Me** on yhdysvaltalaislaulaja Selena Gomezin musiikkikappale. Interscope Records julkaisi sen hänen kolmannen, *[[Rare (albumi)|Rare]]*-studioalbumin ensimmäisenä singlenä 23. lokakuuta 2019. Kappaleen tuotti ruotsalaisduo Mattman & Robin ja Finneas avusti tuotannossa. Ensinnä mainittu kaksikko myös sanoitti sen Gomezin, Julia Michaelsin ja Justin Tranterin kanssa. Kappaleen musiikkivideon ohjasi Sophia Muller ja se kuvattiin Los Angelesissä iPhone 11 Prolla. Video julkaistiin Gomezin YouTube-kanavalla singlen julkaisupäivänä.

”Lose You to Love Me” sai positiivisen vastaanoton musiikkikriitikoilta, jotka kehuivat sen sanoja, tuotantoa ja tunnollisuutta Gomezin esityksessä. Arvostelumenestyksen lisäksi kappale oli myös kaupallinen menestys, sen päästyä Yhdysvaltain Billboard Hot 100 -listan kärkeen. Kappale oli Gomezin ensimmäinen, joka saavutti listan ykkössijan. Se nousi singlelistan ensimmäiseksi myös Irlannissa ja Kanadassa sekä pääsi viiden parhaan joukkoon puolestaan Australiassa, Isossa-Britanniassa, Itävallassa, Kreikassa, Latviassa, Liettuassa, Malesiassa, Norjassa, Portugalissa, Singaporessa, Slovakiassa, Sveitsissä, Tšekissä, Unkarissa, Uudessa-Seelannissa ja Virossa. Vulture nimesi ”Lose You to Love Me” -kappaleen vuoden 2019 toiseksi parhaimmaksi ja aikakauslehti *[[Billboard]]* 23. parhaimmaksi musiikkikappaleeksi.

## Lähteet
Friedrich Wilhelm Hackländer

**Friedrich Wilhelm Hackländer** (1816–1877) oli saksalainen romaani- ja näytelmäkirjailija, jonka erikoisalaa olivat leikilliset sotilaskertomukset. Niistä mainittavia ovat *Bilder aus dem Soldatenleben im Frieden* (1844), *Wachstubenabenteuer* (1845) ja *Bilder aus dem Soldatenleben im Krieg* (1849–1850). Hackländerin huvinäytelmistä on huomattavin *Der geheime Agent* (1850), romaaneista parhaita ovat *Namenlose Geschichten* (1851) ja *Eugen Stillfried* (1852). Hackländerin kootut teokset julkaistiin 1855–1874.

## Lähteet

## Aiheesta muualla

* Friedrich Wilhelm Hackländer, teoksia Projekt Gutenbergissa
Sixteen (kappale)

**Sixteen** on brittiläislaulaja Ellie Gouldingin musiikkikappale. Sen julkaisi Polydor Records digitaalisesti ladattavana ja suoratoistettavana singlenä 12. huhtikuuta 2019. Kappaleen ovat sanoittaneet Goulding, Raye sekä Fred Gibson ja sen ovat tuottaneet Ian Kirkpatrick, Fred sekä Mike Wise. Goulding on maininnut kappaleen kertovan "murrosiän holtittomista päivistä". Kappaleen kansikuva koostuu kuvista, joissa näkyy hänen kavereitaan 16-vuotiaina. Kappaleen musiikkivideo julkaistiin Gouldingin YouTube-kanavalla 17. huhtikuuta 2019.

"Sixteen" oli kaupallisesti kohtalainen menestys, sen päästyä singlelistan viidenkymmenen parhaan joukkoon Belgiassa (Flanderi), Irlannissa, Isossa-Britanniassa, Itävallassa, Liettuassa, Norjassa, Ruotsissa, Skotlannissa ja Uudessa-Seelannissa. Lisäksi se on myynyt hopeaa Isossa-Britanniassa 200 000 myydyllä kopiolla.

## Lähteet
Look at Her Now

**Look at Her Now** on yhdysvaltalaislaulaja Selena Gomezin musiikkikappale. Sen julkaisi Interscope Records hänen kolmannen, Rare-studioalbumin toisena singlenä 24. lokakuuta 2019. Kappaleen ovat sanoittaneet Gomez, Julia Michaels, Justin Tranter, sekä sen tuottaja Ian Kirkpatrick. "Look at Her Now" on lajityypiltään dance-pop ja elektropop-kappale.

"Look at Her Now" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Irlannissa, Kanadassa, Kreikassa, Latviassa, Liettuassa, Malesiassa, Norjassa, Singaporessa, Slovakiassa, Sveitsissä, Tšekissä, Unkarissa ja Virossa sekä kolmenkymmenen parhaan joukkoon Australiassa, Isossa-Britanniassa, Itävallassa, Uudessa-Seelannissa ja Yhdysvalloissa. Gomez on esittänyt kappaleen livenä muun muassa vuoden 2019 American music Awardsissa 24. marraskuuta 2019.

## Lähteet
Giorgi Gakharia

** Giorgi Gakharia** (s. 19. maaliskuuta 1975) on georgialainen poliitikko, josta tuli Georgian pääministeri syyskuussa 2019. Hän on suorittanut Moskovan valtionyliopistossa maisterin tutkinnot sekä kauppatieteissä että valtiotieteissä. Ennen pääministerin virkaa hän on toiminut valtiovarainministerinä, sisäministerinä ja kansallisen turvallisuusneuvoston pääsihteerinä. 

Gakharialla on läheiset suhteet Venäjään. Hän nousi pääministeriksi huolimatta siitä, että hänen puolueensa Georgialainen unelma, jota myös edellinen pääministeri Mamuka Bakhtadze edusti,  menetti suosiotaan kesällä 2019, kun Venäjän-vastaiset mielenosoitukset Tbilisissä tukahdutettiin väkivaltaisesti.

Gakharia erosi helmikuussa 2021 välttääkseen levottomuudet oppositiojohtaja Nika Melian pidättämisestä syntyneen kiistan vuoksi.

Vuonna 2021 Gakharia perusti puolueen *[[Georgian vuoksi]]* joka osallistui vuoden 2024 parlamenttivaaleihin.
## Lähteet
Raimo Eskelinen

**Raimo Eskelinen** (20. toukokuuta 1931 Viipuri – 6. elokuuta 1986 Tampere) oli suomalainen koripallovalmentaja.

Eskelinen valmensi Tampereen Pyrinnön naisten edustusjoukkuetta kaudella 1960, jolloin se voitti SM-pronssia. Kaudella 1965–1966 Eskelinen valmensi Pyrinnön miesten edustusjoukkuetta SM-sarjassa.

Eskelinen oli ammatiltaan rakennusinsinööri. Hän toimi Tampereen Hakan teknisenä johtajana 1966–1970 ja Tasa Oy:n toimitusjohtaja 1970–1986. Luottamustoiminaan hän oli Suomen koripalloliiton hallituksessa 1960–1973 ja liiton varapuheenjohtaja 1965–1973. Hän oli Koripallon EM-kilpailujen 1967 järjestelytoimikunnan puheenjohtaja ja Tampereen Ilveksen puheenjohtaja 1977–1980.
## Lähteet
Lasitokko

**Lasitokko** (*Crystallogobius linearis*) on tokkojen (Gobiidae) heimoon kuuluva merivesissä elävä kalalaji. Se on sukunsa ***Crystallogobius*** ainoa laji. Suvun tieteellinen nimi tulee latinan sanoista 'cristallum' ja 'gobius' (”tokko”).

## Koko ja ulkonäkö
Lasitokko voi kasvaa maksimissaan 4,7 senttimetrin mittaiseksi (naaras 3,9 senttimetrin mittaiseksi). Sen ruumis on hoikka. Väritykseltään se on yleensä läpikuultava ja väripigmenttiä on ainoastaan silmissä, selkärangassa ja sisäelimissä. Suomut ja suu ovat suhteessa suuria, jälkimmäinen yleensä naaraalla pienempi. Lajin pää ja selkäevän etuosa ovat suomuttomia. Selkäevän etuosassa on 5–6 piikkiruotoa ja takaosassa yksi piikkiruoto sekä 11–13 haarautunutta nivelruotoa. Peräevässä on yksi piikkiruoto ja 11–15 haarautunutta nivelruotoa. Myös evät ovat naaraalla koirasta pienempiä.

## Levinneisyys ja elinympäristö
Lasitokkoa tavataan Atlantin valtameren koillisosassa Norjan Trondheiminvuonosta etelään aina Gibraltariin asti. Lajia tavataan yleensä hiekka- ja mutapohjilla tai meriajokkaiden yllä vedenpinnasta aina 80 metrin syvyyteen asti.

## Ravinto ja elintavat
Lasitokon ravintoa on lähes pelkästään eläinplankton. Sen kutu tapahtuu Norjan rannikolla touko-elokuussa, etelässä aiemmin. Mätimunat ovat halkaisijaltaan 0,3–0,6 millimetrin mittaisia ja ne kudetaan matalaan, korkeintaan 30 metrin syvyiseen veteen. Naaras kuolee heti lisääntymisen jälkeen ja koiraskin vartioituaan ensin mätimunia niiden alkionkehityksen ajan. Lasitokko elää korkeintaan yhden vuoden.

## Lähteet
Hohtokölibarbi

**Hohtokölibarbi** (*Laubuka laubuca*) on seeprakalojen (Danionidae) heimoon kuuluva makean veden kalalaji. Sen kuvasi tieteelle ensimmäisen kerran Francis Buchanan-Hamilton vuonna 1822. Hohtokölibarbi on sukunsa *[[Laubuka]]* tyyppilaji.

Hohtokölibarbia tavataan luonnonvaraisena Bangladeshista, Kambodžasta, Intiasta, Indonesiasta, Laosista, Malesiasta, Myanmarista, Nepalista, Pakistanista, Sri Lankasta, Thaimaasta ja Vietnamista. Lajia käytetään myös akvaariokalana. Kansainvälinen luonnonsuojeluliitto IUCN on luokitellut sen elinvoimaiseksi lajiksi.

Hohtokölibarbi kasvaa yleensä noin 7–9 senttimetrin mittaiseksi ja noin 8–10 gramman painoiseksi. Suurimmillaan se voi olla 10,5 senttimetriä pitkä ja painaa 10,4 grammaa. Hohtokölibarbi käyttää ravinnokseen hyönteisiä ja joskus myös kasveja. Laji kutee useimmiten illalla hämärän jo tultua.

## Lähteet
Vasile Huțanu

**Vasile Huțanu** (1. kesäkuuta 1954 Bukarest – 24. helmikuuta 2014 Covasna, Transilvania) oli romanialainen jääkiekkoilija, pelipaikaltaan hyökkääjä. Hän pelasi Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa viisi ottelua tehoin 1+0=1 keräten kaksi rangaistusminuuttia. Seuratasolla Huțanu edusti Romanian pääsarjan Steaua Bucureștia kahdeksan kauden ajan.

## Lähteet
Robert Martin

**Robert Martin** (1858 – 1. elokuuta 1942) oli kanadalainen poliitikko ja apteekkari, joka toimi Reginan pormestarina vuonna 1894 ja uudelleen vuosina 1913–1914. Hän kuului myös Saskatchewanin yliopiston senaattiin.

## Lähteet
Patakinnas

**Patakinnas** on käsine, jolla voi ottaa ja laittaa kuumia esineitä uuniin tai uunista. Sillä voi myös nostaa kuumia patoja ja pannuja. Kinnas on paksu ja siinä on yleensä erillinen tila peukalolle, muiden sormien jäädessä samaan tilaan. Patakintaita on erivärisiä. On myös harvinaisia patakintaita, joissa ei ole erillistä tilaa peukalolle. Patakintaan peukalon tila voi olla joko muiden sormien tilan vieressä tai sitä vasten. Ilman patakinnasta voi polttaa sormensa. Patakintaan tavoin kädensuojuksena voidaan käyttää patalappua.
 
## Lähteet

 

## Aiheesta muualla
Tsipilja

**Tsipilja** tai **Tsipelja** () on järvi Luoteis-Venäjällä Pihkovan alueen Pustoškan piirissä.

## Maantietoa
Järvi on 2,4 kilometriä pitkä, 1,6 kilometriä leveä ja sen pinta-ala on 2,468 neliökilometriä eli 247 hehtaaria. Sen keskisyvyys on 3 metriä, mutta syvänteessä on 6 metriä vettä. Järvellä on kaksi saarta, joiden yhteispinta-ala on 1,8 hehtaaria. Ne sijaitsevat järven itärannan tuntumassa. Pienempi saari on pieni luoto, joten pinta-ala sopii suuremman saaren alaksi. Saaren pituus on 250 metriä. Järven ympäristö on soistunutta metsämaata. Luoteessa sijaitsee suuri suoalue, jota kutustaan nimellä Tšistjakin suo (). Rantojen lähellä sijaitsee kapeita niittyjä, joiden viljelystä on jo luovuttu. Järven ympärillä ei ilmakuvien perusteella ole enää asutusta.

## Luontoarvoja
Järvessä elää ainakin hauki, ahven, lahna, kuha, säyne, suutari, made, pasuri, karppi, rantanuoliainen, mutakala, törö, salakka, ruutana, sekä joitakin *[[Rutilus]]*-suvun kaloja ja jokirapu. Järven pohja on kivikkoinen ja hietapohjainen.

## Vesistösuhteita
Tsipilja sijaitsee Aloljan sivujoki Tsipiljankan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 

Järveen laskee neljä metsäojaa ja sen valuma-alueen koko on 7,2 neliökilometriä . Sen oma laskujoki on Tsipiljanka, joka on 13 kilometriä pitkä. Se yhtyy Aloljaan Vyplohan () kylän lähellä. Tsipiljankalla on sivujoki Krjavka, joka alkaa Krjavkan järvestä ().

## Huomautuksia

## Lähteet
Otavan saha

**Otavan saha** on Mikkelin Otavassa sijaitseva Versowood Oy:n sahalaitos. Saha työllisti vuonna 2019 noin 70 henkilöä ja se tuottaa vuosittain noin 250&nbsp;000 kuutiometriä valmista sahatavaraa. Sahalla sahataan pääpiirteittäin kuusta ja 90 % tuotannosta menee vientiin. Sahalinja koostuu pelkkahakkuri-vannesaha-pelkkahakkuri-pyörösahalinjasta.

## Lähteet
Maret-Mai Otsa

**Maret-Mai Otsa** (myöh. **Višnjova**, , 22. helmikuuta 1931 Tartto – 2. toukokuuta 2020 Jõhvi) oli maajoukkuetasolla Neuvostoliittoa edustanut virolainen koripalloilija, maailman- ja euroopanmestari.

## Elämä ja ura

Otsa edusti Neuvostoliiton naisten maajoukkuetta vuosina 1952–1960. Hän voitti maajoukkueessa maailmanmestaruuden Neuvostoliitossa 1959 ja vuosien 1952, 1954, 1956 ja 1960 Euroopan mestaruudet. Vuoden 1958 EM-kilpailuissa Otsan edustama Neuvostoliitto jäi hopealle Bulgarian taakse.

Seuratasolla Otsa edusti muun muassa Tartu Ülikoolia, jossa hän voitti seitsemän Viron SNT:n mestaruutta ja oli neljästi Neuvostoliiton mestaruushopealla. Lisäksi hän saavutti urallaan Viron SNT:n sarjasta neljä hopeaa ja yhden pronssin. Vuonna 1963 Viktor Višnjovin kanssa avioitunut Otsa-Višnjova muutti samana vuonna Minskiin ja voitti Valko-Venäjän SNT:n mestaruuden viidesti. Hän palasi sittemmin Viroon, työskenteli kasvatusalalla ja kuoli Jõhvissa 89-vuotiaana 2. toukokuuta 2020.

## Lähteet
* Profiili esbl.ee 

### Viitteet

## Aiheesta muualla
* Toinen profiili FIBA Archive
Marian Pisaru

**Marian Pisaru** (s. 4. tammikuuta 1954) on romanialainen jääkiekkoilija, joka pelasi hyökkääjänä. Hän pelasi Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa viisi ottelua tehopistein 4+2=6 keräten kuusi rangaistusminuuttia sekä Lake Placidin talviolympialaisten 1980 jääkiekkoturnauksessa viisi ottelua ilman tehopisteitä. Pisaru edusti Romaniaa myös maailmanmestaruuskilpailuissa 1977, joissa hän pelasi kymmenen ottelua ja teki niissä yhden maalin sekä keräsi kuusi rangaistusminuuttia. Seuratasolla Pisaru edusti Romanian pääsarjan Dinamo Bucureștia yhdeksän kauden ajan.

## Lähteet
Erika Holst

**Ylva Erika Holst** (s. 8. elokuuta 1979 Varberg, Ruotsi) on ruotsalainen ammattilaistasolla 1990-, 2000- ja 2010-luvuilla pelannut jääkiekkoilija, jonka pelipaikka oli hyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa, 2002 Salt Lake Cityssä, jolloin Ruotsin joukkue saavutti pronssia, 2006 Torinossa, jolloin Ruotsi saavutti hopeaa sekä 2010 Vancouverissa. MM-kilpailuissa hän edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001, Kanadassa 2004, Ruotsissa 2005, Kanadassa 2007, Kiinassa 2008, Suomessa 2009, Sveitsissä 2011 sekä Yhdysvalloissa 2012. Hän oli näistä vuosien 2002–2012 kilpailuissa Ruotsin kapteeni. EM-kilpailuissa Holst edusti Ruotsia Suomessa 1995 ja Ruotsissa 1996. Seuratasolla hän edusti Minnesota Duluthin yliopistoa naisten NCAA:ssa sekä Limhamn HK:ta, MB Hockeytä ja Segeltorps IF:tä Ruotsin naisten ylimmällä ja toiseksi ylimmällä jääkiekkosarjatasolla.

## Lähteet
Ostrovito (järvi Štšukinskan pitäjässä, Pustoškan piiri)

**Ostrovito** () on järvi Luoteis-Venäjällä Pihkovan alueen Pustoškan piirissä.

## Maantietoa
Järvi on 1,3 kilometriä pitkä, 0,5 kilometriä leveä ja sen pinta-ala on 44 hehtaaria. Keskellä järveä on saari, joiden yhteispinta-ala on 2,4 hehtaaria. Järven länsipää on itäpäätä kapeampi. Järven keskisyvyys on 8 metriä, mutta sen syvänteessä on 23 metriä syvää. Järven ympäristössä on paljon pieniä lampia ja järviä. Sen itäpäähä ulottuu Krasnojen kylä (). Länsipään pellot ovat muuttuneet pusikoituviksi niityiksi.

## Luontoarvoja
Järvessä elää ainakin hauki, ahven, säyne, suutari, made, pasuri, karppi, rantanuoliainen, mutakala, törö, salakka, ruutana ja simppu, sekä joitakin *[[Rutilus]]*-suvun kaloja ja runsaslukuisena jokirapu. Järven rannat ovat metsämaata, jonka rikkovat niityt ja asuialueen puutarhat. Järven rannat ja pohja on kivikkoista hiekkapohjaa.

## Vesistösuhteita
Ostrovito sijaitsee Aloljan sivujoen Tsipiljankan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 

Järveen laskee kaksi ojaa, joista pohjoinen on Babjen () laskuoja. Ojan valuma-alueella sijaitsee viisi muuta pikkulampea. Järven valuma-alueen koko on 34 neliökilometriä. Sen oma laskuoja yhtyy alempana Tsipiljankaan, joka yhtyy vuorostaan Aloljaan.

## Huomautuksia

## Lähteet
Izu (Shizuoka)

**Izu** () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin itäosassa Izun niemimaalla Kanojoen yläjuoksulla. Lännessä kaupungin alue ulottuu Tyynenmeren Suruganlahdelle, etelässä se nousee Amagivuorelle. Izussa on 29&nbsp;974 asukasta (toukokuussa 2020) ja sen pinta-ala on 363,97 neliökilometriä.

Izun kaupunki perustettiin vuonna 2004 liittämällä yhteen Amagi-Yugashiman, Nakaizun, Shuzenjin ja Toin maaseutukaupungint. Aiemmin alue tunnettiin kultakaivoksistaan: niistä ensimmäinen, Toin kultakaivos, aloitti toimintansa Edo-kauden alkupuolella. Nykyisin tärkeitä elinkeinoja ovat turismi, metsätalous, kalastus ja maanviljely, joka tuottaa riisiä, vihanneksia, hedelmiä ja koristekukkia. Tunnettuja paikallisia tuotteita ovat wasabi ja siitakesienet. Kaupungissa toimii monia kuumia lähteitä, kuten Shuzenji-onsen, Tyynenmeren rannalla sijaitseva Toi-onsen ja useita kylpylöitä Amagin seudulla. 

Izun rakennettuun kulttuuriperintöön kuuluvat muun muassa Shuzen-jin buddhalainen temppeli ja tärkeäksi kulttuuriomaisuudeksi valittu Amagin tunneli. Eräitä luonnonnähtävyyksiä ovat Jōrenin vesiputous, Hatchō-iken lampi ja muut luonnonkauniit vuoristoalueet, kuten Darumavuoren seutu. Osa kaupungista kuuluu Fujin–Hakonen–Izun kansallispuistoon. Izua palvelee Izuhakone-rautateiden Sunzu-linja. Toin satamasta on lauttayhteys Suruganlahden toiselle puolelle Shizuokaan.

## Kuvia

Tiedosto:Budaisma templo Shuzenji.jpg|Shuzen-jin temppeli
Tiedosto:Izu city, Ikadaba, Wasabi fields 20111002 C.jpg|Ikadaban wasabipeltoja
Tiedosto:Izu Joren-Wasserfall 13.jpg|Jōrenin vesiputous
Tiedosto:Shizuoka Prefectural Road Route 127 and Mount Fuji s2.jpg|Prefektuurintie 127, Fujivuori
Tiedosto:Shuzenji-Sta-S.JPG|Shuzenjin rautatieasema


## Lähteet

## Aiheesta muualla

* Kaupungin internetsivut